আজ (রোববার) ঘুম থেকে উঠেই লন্ডনের ভোরের কাগজে খবরের বিশাল হেডিং দেখলাম, Trump ready to strike kimis nuclear sites- কিমের আণবিক স্থাপনায় হামলা চালানোর জন্য ট্রাম্প প্রস্তুত। সোজা কথায় উত্তর কোরিয়ার ওপর হামলা চালানোর জন্য প্রেসিডেন্ট ট্রাম্প তৈরি। উত্তর কোরিয়ার অপরাধ তাদের প্রেসিডেন্ট কিম জং-আন পরমাণু বোমা বানানোর একটার পর একটা পরীক্ষা চালিয়ে যাচ্ছেন। গত শনিবারও তারা রাজধানী পিয়ংইয়ংয়ে বিশাল সামরিক মহড়া চালায়। পর্যবেক্ষকদের ধারণা, উত্তর কোরিয়ার হাতে যে আন্তঃমহাদেশীয় ব্যালাস্টিক মিসাইল আছে, তা দেখানোই এই সামরিক প্যারেডের উদ্দেশ্য।